Source: https://www.riigiteataja.ee/akt/109012018013?tegevus=salvesta-link
Timestamp: 2020-05-28 01:12:16+00:00

Document:
Geodeetiliste punktide andmekogu asutamine ja andmekogu pidamise põhimäärus – Riigi Teataja
Geodeetiliste punktide andmekogu asutamine ja andmekogu pidamise põhimäärus
Geodeetiliste punktide andmekogu asutamine ja andmekogu pidamise põhimäärus - sisukord
§ 1 Geodeetiliste punktide andmekogu asutamine
§ 31 Andmekogu volitatud töötleja
2 Andmekogu ülesehitus ja sellesse kantavad andmed
3 Andmete kandmine andmekogusse ja andmete töötlemine
§ 10 Andmete andmekogusse kandmise alusdokumendid
§ 11 Andmete andmekogusse kandmine
§ 13 Andmekogu andmete muutmine ja ebaõigete andmete parandamine
4 Andmekogu andmete väljastamine ja säilitamine
§ 14 Andmekogust andmete väljastamine
§ 15 Andmete säilitamine ja arhiveerimine
5 Järelevalve, andmekogu pidamise rahastamine ning andmekogu likvideerimine
§ 17 Andmekogu pidamise rahastamine
§ 18 Andmekogu likvideerimise kord
§ 19 Enne käesoleva määruse jõustumist kogutud andmed
RT I, 09.01.2018, 13
Vastu võetud 22.12.2011 nr 164
RT I, 27.12.2011, 6
jõustumine 30.12.2011
Määrus kehtestatakse „Ruumiandmete seaduse” § 36 lõike 2 alusel.
§ 1. Geodeetiliste punktide andmekogu asutamine
(1) Määrusega asutatakse riigi infosüsteemi kuuluv andmekogu ametliku nimetusega „Geodeetiliste punktide andmekogu” (edaspidi andmekogu) ja kehtestatakse andmekogu pidamise põhimäärus. Andmekogu lühinimetus on GPA.
(2) Andmekogu ingliskeelne nimetus on „Geodetic Point Database”.
Andmekogu pidamise eesmärk on koguda, säilitada ja töödelda andmeid geodeetiliste tööde, geodeetiliste võrkude, punktide ja märkide, geodeetiliste võrkude mõõtmisandmete ning nende teisenduste kohta.
(1) Andmekogu vastutav töötleja on Maa-amet (edaspidi vastutav töötleja).
(2) Vastutav töötleja täidab järgmisi ülesandeid:
2) tagab andmekogu arendamise, haldamise ja pidamise finantseerimise;
5) määrab andmekogu käideldavuse, tervikluse ja konfidentsiaalsuse tagamiseks andmekogu turvanõuded;
§ 31. Andmekogu volitatud töötleja
(1) Andmekogu volitatud töötleja on Keskkonnaministeeriumi Infotehnoloogiakeskus (edaspidi volitatud töötleja).
(2) Volitatud töötleja täidab järgmisi ülesandeid:
1) korraldab andmekogu majutamise ja infotehnoloogilise haldamise;
4) korraldab andmekogu arendustöid koostöös vastutava töötlejaga ning korraldab andmekogu infrastruktuuri hankimist või rentimist;
6) võtab andmete turvalisuse tagamiseks kasutusele andmekogu turvanõuetele vastavad organisatsioonilised, füüsilised ja infotehnoloogilised turvameetmed ning rakendab neid järjepidevalt;
8) tagab andmekogu infotehnoloogilise kasutajatoe;
9) informeerib vastutavat töötlejat takistustest ja probleemidest andmekoguga seotud kohustuste täitmisel.
2. peatükk Andmekogu ülesehitus ja sellesse kantavad andmed
Andmekogu peetakse ühetasandilise infotehnoloogilise andmekoguna ja registritoimikutena. Andmekogusse kantavaid andmeid töödeldakse elektrooniliselt.
(1) Andmekogu koosseisu kuuluvad digitaalne register ja registritoimikud.
(2) Digitaalne register (edaspidi register) on andmekogu osa, kuhu kantakse § 7 lõikes 1 nimetatud andmed.
(3) Registritoimik sisaldab andmekogusse kantavate andmete alusdokumente (edaspidi alusdokument), üleande-vastuvõtuakte ning dokumente, mis tõendavad andmekogusse kantud ebaõigete andmete parandamisel parandatud andmete õigsust.
(2) Andmekogus sisalduvate andmete turbeaste on madal (L). Andmekogu turvaklass on K1T1S0.
1) geodeetilise töö nimetus;
2) andmed geodeetiliste tööde tegemise aja kohta;
3) geodeetilise punkti nimi;
4) geodeetilise punkti unikaalne koodnumber;
5) geodeetilise punkti koordinaadid (x-koordinaat, y-koordinaat, geodeetiline laius, geodeetiline pikkus, kõrgus geoidist, kõrgus ellipsoidist, raskuskiirenduse väärtus);
6) andmed geodeetilise punkti täpsusklassi ja geodeetilise võrgu liigi kohta;
7) geodeetilise punkti asukoha tekstiline kirjeldus;
8) maapinna kõrgus geodeetilise märgi asukohas;
9) andmed geodeetilise märgi ehituse kohta;
10) andmed geodeetilise märgi seisukorra kohta;
11) geodeetilise märgi kaitsevööndi ulatus;
12) geodeetilise märgi asukoha skeem ja fotod;
13) geodeetilise märgi ehituslikud joonised;
14) geodeetilise märgi horisondi avatuse joonised;
15) registritoimiku arhiivinumber.
(2) Registritoimikus sisalduvad järgmised andmed:
1) geodeetilise töö tegija;
2) geodeetilise mõõtmise käigus kogutud originaalandmed;
3) originaalandmetest töötlemise käigus saadud teisendused;
4) andmed kasutatud riist- ja tarkvara kohta;
5) teised alusdokumendis sisalduvad andmed.
(3) Andmekogusse kantakse riiklike ja kohalike geodeetiliste võrkude andmed.
(4) Andmekogusse kantakse globaalse positsioneerimise püsijaamade võrgust kogutud mõõtmiste originaalandmed.
3. peatükk Andmete kandmine andmekogusse ja andmete töötlemine
(1) Andmekogusse andmeandjaks on:
2) geodeetilise töö tegija;
(2) Andmeandja esitab alusdokumendi vastutavale töötlejale, kes kannab selles sisalduvad andmed andmekogusse.
§ 10. Andmete andmekogusse kandmise alusdokumendid
(1) Andmete andmekogusse kandmise alusdokumendiks on geodeetilise töö aruanne.
(2) Alusdokument esitatakse vastutavale töötlejale elektrooniliselt või paberkandjal. Elektrooniliselt esitatud dokumendil peab olema digitaalallkiri.
§ 11. Andmete andmekogusse kandmine
(1) Vastutav töötleja kannab registrisse § 7 lõikes 1 nimetatud andmed.
(2) Vastutav töötleja kannab § 7 lõikes 1 nimetatud andmed registrisse hiljemalt ühe kuu jooksul pärast alusdokumendi saamist.
(3) Vastutav töötleja peab elektroonilises kanderaamatus arvestust andmete andmekogusse esitamise aja, registritoimiku ja andmeandjate kohta.
(1) Andmeandja vastutab enda esitatud andmete ja alusdokumendis olevate andmete õigsuse eest.
(2) Vastutav töötleja vastutab registrisse kantud andmete vastavuse eest andmeandja esitatud andmetele.
§ 13. Andmekogu andmete muutmine ja ebaõigete andmete parandamine
(1) Kui vastutav töötleja avastab andmekogus ebaõigeid andmeid või teavitab andmeandja teda andmekogus olevatest ebaõigetest andmetest, on vastutav töötleja kohustatud parandama need andmekogus kahe tööpäeva jooksul õigete andmete saamisest.
(2) Andmeandja on kohustatud parandama vead ja esitama vastutavale töötlejale parandatud andmed kümne tööpäeva jooksul vigade teadasaamisest. Paranduste aluseks olevad dokumendid lisatakse registritoimikule.
(3) Ebaõigete andmete avastamisel andmekogus nende andmete avalikustamine ja väljastamine peatatakse kuni andmete parandamiseni.
(4) Vastutav töötleja teatab andmete parandamisest Eesti geoportaali kaudu.
4. peatükk Andmekogu andmete väljastamine ja säilitamine
§ 14. Andmekogust andmete väljastamine
(1) Paragrahvi 7 lõikes 1 nimetatud andmed avalikustatakse ja tehakse kättesaadavaks Eesti geoportaali kaudu.
(2) Paragrahvi 7 lõikes 2 nimetatud andmetega on huvitatud isikutel õigus tutvuda ja saada nende väljavõtteid vastutavalt töötlejalt. Andmeid väljastatakse vastavalt võimalustele kas paberkandjal või digitaalsel andmekandjal.
(3) Andmeid väljastatakse vastutavale töötlejale esitatud kirjaliku taotluse alusel, milles on näidatud:
2) andmete väljastamist taotleva isiku ees- ja perekonnanimi, isikukood ja elukoht ning juriidilise isiku nimi, aadress ja vastava registri kood;
3) eesmärk, milleks väljastatavaid andmeid kasutatakse;
(4) Vastutav töötleja väljastab andmed viie tööpäeva jooksul nõuetekohase taotluse saamise päevast arvates.
(5) Andmekogust tehtud väljavõtete kohta peetakse arvestust elektroonilises kanderaamatus.
§ 15. Andmete säilitamine ja arhiveerimine
(1) Andmete säilitamisel, arhiveerimisel ja hävitamisel lähtutakse „Arhiiviseadusest”, selle alusel antud õigusaktidest ja vastutava töötleja kehtestatud korrast.
(2) Säilitamisele kuuluvad register ja registritoimik ning neid säilitatakse alaliselt.
(3) Pärast alusdokumendi andmete registrisse kandmist säilitatakse alusdokument vastutava töötleja arhiivis.
(4) Kui geodeetiline punkt on hävinud, tehakse registrisse sellekohane märge, kuid säilitatakse andmed andmekogus.
5. peatükk Järelevalve, andmekogu pidamise rahastamine ning andmekogu likvideerimine
Järelevalvet andmekogu pidamise seaduslikkuse üle teostavad „Avaliku teabe seaduse” § 531 lõikes 1 sätestatud asutus ja andmekaitse järelevalveasutus „Avaliku teabe seaduses” ja „Isikuandmete kaitse seaduses” sätestatud korras.
§ 17. Andmekogu pidamise rahastamine
Andmekogu pidamist rahastatakse riigieelarvest vastutavale ja volitatud töötlejale selleks otstarbeks eraldatud vahenditest.
§ 18. Andmekogu likvideerimise kord
(2) Andmekogu likvideeritakse kooskõlas „Arhiiviseadusega” ning „Avaliku teabe seaduse” § 439 lõike 1 punkti 6 alusel kehtestatud õigusaktiga.
§ 19. Enne käesoleva määruse jõustumist kogutud andmed
Enne käesoleva määruse jõustumist kogutud geodeetiliste punktide ja tööde andmed, mis vastavad käesolevas määruses toodud nõuetele, loetakse andmekogu koosseisu kuuluvaks.

References: § 1

§ 31

§ 10

§ 11

§ 13

§ 14

§ 15

§ 17

§ 18

§ 19
 § 36

§ 1

§ 31
 § 7

§ 10

§ 11
 § 7
 § 7

§ 13

§ 14

§ 15
 § 531

§ 17

§ 18
 § 439

§ 19